Rauškas
Rauškas – kaimas Šilalės rajono savivaldybėje, 5 km į pietryčius nuo Pajūrio. Telkšo Rauško ežeras. 1973 m. kaimo laukuose melioratoriai iškasė Rauško akmenį (15 tonų). 1987 m. riedulys atgabentas į prie magistralės  A1  Vilnius–Kaunas–Klaipėda  esančią aikštelę, kurioje įrengtas aukuras Lietuvos keliuose žuvusiems žmonėms. Rauško akmuo stūkso aukščiausioje magistralės vietoje (180 m virš jūros lygio), Prienų kaime, už 23 km į šiaurės rytus nuo Rauško.